**Viața în costum**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce-am prins a mea gândire în filoane neofite

și am zăvorât cu șoapte ale temniței intrări?

Te îndreaptă către lume și în fapte adumbrite

vei găsi răspunsul care azi îți scapă din cătări.

Nu porni pe a ta cale sub imboldul unei clipe

și din farmecul privirii să nu-ți faci nicicând amic

Lasă anii ca să zburde precum fumul unei pipe

ca să poți simți splendoarea ce-i ascunsă sub ilic.

De găsești că a ta grabă prinsă e prin rădăcină

în a lumii aplecare spre-al câștigului avânt,

Atunci lasă provocarea celui timp ce va să vină

când a conturilor sevă nu îți va mai fi tumult.

Doar atunci vei prinde-n gânduri tot ce azi e-obișnuință,

Cei cuprins de malaxorul unui trai nechibzuit,

Iar când vei afla răspunsul vei găsi de cuviință

să-ți aduci a ta idee la procesul nedorit.

Poate că la acuzare tot ce astăzi se întâmplă

și ne arde energia fără foc și fără fum

va fi apărat de domnii cu pistoale lângă tâmplă

și forțați ca viața toată să trăiască în costum.

Insă tu să ai putere să-i îndrepți către ferestre

Ale cerului hotare să-i îndemni a le privi

Ei să vadă măreția ce se-ntinde dând de veste

Ce săracă va fi lumea dacă banul va ținti!

Poate mulți a ta gândire o privesc ca pe-o himeră

Și nu au curajul care să îi rupă de prezent

unde fuga după funcții de pe-a vieții etajeră

e prilej de-ascensiune, dar de fapt, e-un hău ardent.

Însă de vor prinde-n gânduri noi criterii de mărire

vor afla că bogăția nu va fi nicicând un pas

și că fuga după funcții va fi fost doar amăgire

când la neștiutul capăt doar costumul le-a rămas.